אָחוֹת



	
	אָחוֹת
	








עִם דִּמְעָה צְלוּלָה שֶׁדָּלְלָה מֵעֵינִי ­–

הִשְׁתַּפֵּךְ צַעַר רַךְ מִתּוֹךְ לְבָבָי;

וּבְרֶגַע שֶׁחֲלַל חֶדְרִי סָפַג צַעֲרִי ­–

אֶת אֲחוֹתוֹ סָפַג כַּר מִשְׁכָּבִי.





הַנַּעֲרָה פָתְחָה עוֹד בַּבֹּקֶר אֶת הַחַלּוֹן,

וַתַּחֲלֵף מִכְסֵה כָרִי זֹאת הַנַּעֲרָה:

וּבְשׁוּבִי לְעֵת עֶרֶב לֹא נִכְּרָה עוֹד הַדִּמְעָה,

וּבַחֲלַל הַחֶדֶר לֹא עוֹד הָיָה צַעֲרָהּ.





בַּלַּיְלָה הֱעִירַתְנִי בְכִית חֲרִישִׁית בְּחַלּוֹנִי:

זֶה הָיָה צַעֲרִי… הָהּ, מַה תָּהִימָה!

פָּתַחְתִּי לוֹ הַחַלּוֹן ­– וְלֹא נִכְנַס אֵלַי ­–

רַק תָּבַע מֶנִּי אֶת אֲחוֹתוֹ, אֶת הַדִּמְעָה.











את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/46222